ધુનના પાક્કા રોશનલાલ આટલેથી અટક્યા નથી, તેમણે એવું મશીન વિકસાવ્યું છે, જેનો ઉપયોગ કરીને શેરડીની રોપણી પણ આસાનીથી કરી શકાય છે. આ મશીનને ટ્રેક્ટર સાથે જોડીને 2-3 કલાકમાં એક એકર જમીનમાં શેરડીની રોપણી કરી શકાય છે. પહેલાં આ કામ માટે બહુ સમય જતો હતો એટલું જ નહિ, બલકે ઘણા બધા મજૂરોની જરૂર પડતી હતી. આ મશીન નિશ્ચિત અંતર અને ઊંડાઈમાં શેરડીની રોપણીનું કામ કરે છે. આ ઉપરાંત આ મશીનથી ખાતર પણ વાવેતર સુધી પહોંચાડી શકાય છે. રોશનલાલે આ મશીનની કિંમત 1 લાખ 20 હજાર રાખી છે, જેને લીધે જુદાં જુદાં કૃષિ વિજ્ઞાન કેન્દ્ર અને શુગર મિલે આ મશીન ખરીદવામાં રસ દાખવ્યો છે. તેમણે આ મશીનના પેટન્ટ માટે અરજી પણ કરી છે. પોતાની સિદ્ધિઓ થકી રોશનલાલ માત્ર જુદા જુદા પુરસ્કારોથી સમ્માનિત જ નથી થયા, બલકે કૃષિ ક્ષેત્રે ઉમદા શોધ કરવા બદલ તેમને રાષ્ટ્રીય પુરસ્કાર પણ મળી ચૂક્યો છે.